Az évek során ebben az “elismerésben” részesült többek között Verka Sergyucska (Ukrajna, 2007), aki egy hatalmas 69-es számmal a hátán próbálta megmozgatni a nézők fantáziáját, de úgy tűnik, az ezüstcsillagtól sokaknak még ezáltal sem sikerült elvonatkoztatni. Két év múlva, 2009-ben a magyar Ádok Zolira érkezett a legtöbb szavazat – ezzel a Náray-féle bakancsos-neonrojtos dizájn és a zöld nadrág is megbukott. 2011-ben a grúz Eldrine együttest választották meg, habár Wolf Kati kilós gyűrűje és a LED-es fejfedők is sokakat megbotránkoztattak.